श्रीलंका के 8 खिलाड़ी नहीं छू पाए दहाई का अकड़ा, शिप्ले ने झटके 5 विकेट
NZ VS SL 1st ODI Match Update. Follow New Zealand vs Sri Lanka Cricket News and Updates From Auckland On Dainik Bhaskar (दैनिक भास्कर)
न्यूजीलैंड ने तीन वनडे मैचों की सीरीज के पहले मुकाबले में श्रीलंका को 198 रन से हरा दिया। ऑकलैंड में खेले गए मैच में न्यूजीलैंड ने पहले बल्लेबाजी करते हुए 49.3 ओवर में 10 विकेट के नुकसान पर 274 रन बनाए और श्रीलंका को 275 रन का लक्ष्य दिया। जवाब में श्रीलंका 19.5 ओवर में महज 76 रन पर ऑल आउट हो गई, और न्यूजीलैंड ने पहला वनडे 198 रनों के विशाल अंतर से जीत लिया।
न्यूजीलैंड के लिए हेनरी शिप्ले ने 5 विकेट झटके। कीवी टीम के 8 बल्लेबाज दहाई (10 रन) का आंकड़ा भी नहीं छू पाए। इसके साथ ही न्यूजीलैंड ने 3 मैचों की सीरीज में 1-0 की अजेय बढ़त बना ली है। सीरीज का दूसरा मुकाबला 28 मार्च को क्राइस्टचर्च में खेला जाएगा। शिप्ले को प्लेयर ऑफ थे मैच चुना गया।
न्यूजीलैंड के लिए एलेन ने अर्धशतकीय पारी खेली
श्रीलंका ने टॉस जीत कर पहले बॉलिंग करने का फैसला किया। पहले बल्लेबाजी करते हुए न्यूजीलैंड टीम के लिए फिन एलेन ने 51, डेब्यू कर रहे रचिन रवींद्र ने 49 और डेरिल मिचेल 47 रन का महत्वपूर्ण योगदान दिया। श्रीलंका के लिए चमिका करुणारत्ने ने कुल 4 विकेट हासिल किए, जबकि कसुन रजिथा-लहिरू कुमारा ने 2-2 सफलता और दिलशान और शानका को एक-एक सफलता मिली।
श्रीलंकाई टीम की पारी ऐसी रही
275 रनों के टारगेट का पीछा करते हुए श्रीलंका टीम की शुरुआत खराब रही। श्रीलंका के दोनों ओपनर महज 14 रन के स्कोर पर पवेलियन लौटे। इसके बाद कुसल मेंडिस बिना खाता खोले आउट हो गए। टीम की तरफ से सबसे ज्यादा रन ऐंजेलो मैथ्यूज ने बनाए। उन्होंने 25 गेंदों पर 18 रन बनाए, जिसमें 3 चौके शामिल रहे। वहीं, न्यूजीलैंड के लिए हेनरी शिप्ले ने 5 विकेट झटके, डेरिल मिचेल और ब्लेयर टिकनर को 2-2 सफलता मिली।